CELEX ID: 32012D0462
Publication Date: 2012-07-23

Document Text:
KOMISJONI OTSUS,
23. juuli 2012,
millega muudetakse otsuseid 2002/731/EÜ, 2002/732/EÜ, 2002/733/EÜ, 2002/735/EÜ ja 2006/66/EÜ ning tunnistatakse kehtetuks otsus 2002/730/EÜ seoses koostalitluse tehniliste kirjeldustega
(teatavaks tehtud numbri C(2012) 4982 all)
(EMPs kohaldatav tekst)
(2012/462/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 17. juuni 2008. aasta direktiivi 2008/57/EÜ ühenduse raudteesüsteemi koostalitlusvõime kohta, (1) eriti selle artikli 6 lõiget 1,
ning arvestades järgmist:
(1)
Euroopa Parlamendi ja nõukogu 29. aprilli 2004. aasta määruse (EÜ) nr 881/2004 (millega asutatakse Euroopa Raudteeagentuur (agentuuri määrus)) (2) artikli 12 kohaselt peab Euroopa Raudteeagentuur (edaspidi „agentuur”) tagama koostalitluse tehniliste kirjelduste (edaspidi „KTKd”) kohandamise vastavalt tehnika arengule, turusuundumustele ja sotsiaalsetele nõuetele ning tegema komisjonile ettepanekud vajalike muudatuste tegemiseks KTKdes.
(2)
13. juuli 2007. aasta otsusega K(2007) 3371 andis komisjon agentuurile raamvolituse nõukogu 23. juuli 1996. aasta direktiivi 96/48/EÜ (üleeuroopalise kiirraudteevõrgustiku koostalitlusvõime kohta) (3) ning Euroopa Parlamendi ja nõukogu 19. märtsi 2001. aasta direktiivi 2001/16/EÜ (üleeuroopalise tavaraudteevõrgustiku koostalitlusvõime kohta) (4) alusel toimuvaks teatavaks tegevuseks. Vastavalt raamvolituse tingimustele pidi agentuur läbi vaatama kiirraudteesüsteemi veeremite, kaubavagunite, vedurite ja reisijavagunite, müra, infrastruktuuri, energia, juhtkäskude ja signaalimise, käitamise ja liikluskorralduse, kauba- ja reisijateveoteenuste telemaatiliste seadmete, raudteetunnelite ohutuse ja piiratud liikumisvõimega isikute juurdepääsuga seotud KTKd.
(3)
Agentuur andis 31. märtsil 2011 välja soovituse, milles käsitletakse infrastruktuuriregistri tehnilist kirjeldust ja menetlust, mille abil tõendada, mil määral vastavad olemasolevad raudteeliinid KTKde põhiparameetritele, ja asjaomaste muudatuste tegemist KTKdes (ERA/REC/04-2011/INT).
(4)
9. juunil 2011 andis direktiivi 2008/57/EÜ artikli 29 lõike 1 kohaselt asutatud komitee positiivse hinnangu kahele komisjoni rakendusotsuse eelnõule, mis käsitlevad lubatud raudteeveeremitüüpide Euroopa registrit ja raudteeinfrastruktuuri ühiseid tehnilisi kirjeldusi. Pärast eespool nimetatud eelnõudel põhineva komisjoni kahe õigusakti (komisjoni 15. septembri 2011. aasta rakendusotsus 2011/633/EL raudteeinfrastruktuuri registri ühiste tehniliste kirjelduste kohta (5) ja komisjoni 4. oktoobri 2011. aasta rakendusotsus 2011/665/EL lubatud raudteeveeremitüüpide Euroopa registri kohta (6)) vastuvõtmist tuleks asjaomaseid KTKsid üldise ühtsuse tagamiseks ajakohastada.
(5)
Praktilistel põhjustel tuleks konkreetsete paranduste ja ajakohastuste rakendamiseks õigustekstides eelistada eri KTKde muutmist komisjoni ühe otsusega. Need parandused ja ajakohastused ei tulene KTKde üldisest läbivaatamisest ega nende geograafilise kohaldamisala laiendamisest.
(6)
Seepärast on vaja muuta järgmiseid otsuseid:
-
komisjoni otsus 2002/731/EÜ, 30. mai 2002, mis puudutab nõukogu direktiivi 96/48/EÜ artikli 6 lõikes 1 nimetatud üleeuroopalise kiirraudteevõrgustiku kontrolli ja signaalimise alasüsteemi tehnilisi koostalitlusnõudeid (7);
-
komisjoni otsus 2002/732/EÜ, 30. mai 2002, nõukogu direktiivi 96/48/EÜ artikli 6 lõikes 1 osutatud üleeuroopalise kiirraudteevõrgu infrastruktuuri alamsüsteemi tehniliste koostalitlusnõuete kohta (8);
-
komisjoni otsus 2002/733/EÜ, 30. mai 2002, mis puudutab nõukogu direktiivi 96/48/EÜ artikli 6 lõikes 1 nimetatud üleeuroopalise kiirraudteevõrgustiku energiavarustuse alasüsteemi tehnilisi koostalitlusnõudeid (9);
-
komisjoni otsus 2002/735/EÜ, 30. mai 2002, mis puudutab nõukogu direktiivi 96/48/EÜ artikli 6 lõikes 1 nimetatud üleeuroopalise kiirraudteevõrgustiku veeremi alasüsteemi tehnilisi koostalitlusnõudeid (10);
-
komisjoni otsus 2006/66/EÜ, 23. detsember 2005, mis käsitleb üleeuroopalise tavaraudteevõrgustiku alasüsteemi „veerem - müra” tehnilisi koostalitlusnõudeid (11).
(7)
Otsus 2002/731/EÜ tunnistati kehtetuks komisjoni 7. novembri 2006. aasta otsusega 2006/860/EÜ, mis käsitleb üleeuroopalise kiirraudteesüsteemi juhtkäskude ja signaalimise allsüsteemi koostalitluse tehnilist kirjeldust ning millega muudetakse A lisa otsuses 2006/679/EÜ, mis käsitleb üleeuroopalise tavaraudteesüsteemi kontrolli ja signaalimise allsüsteemi koostalitluse tehnilist kirjeldust (12). Otsus 2002/732/EÜ tunnistati kehtetuks komisjoni 20. detsembri 2007. aasta otsusega 2008/217/EÜ üleeuroopalise kiirraudteesüsteemi infrastruktuuri allsüsteemi koostalitluse tehnilise kirjelduse kohta (13). Otsus 2002/733/EÜ tunnistati kehtetuks komisjoni 6. märtsi 2008. aasta otsusega 2008/284/EÜ, milles käsitletakse üleeuroopalise kiirraudteesüsteemi energiavarustuse allsüsteemi koostalitluse tehnilist kirjeldust (14). Otsus 2002/735/EÜ tunnistati kehtetuks komisjoni 21. veebruari 2008. aasta otsusega 2008/232/EÜ, mis käsitleb üleeuroopalise kiirraudteesüsteemi veeremi allsüsteemi koostalitluse tehnilist kirjeldust (15). Otsus 2006/66/EÜ tunnistati kehtetuks komisjoni 4. aprilli 2011. aasta otsusega 2011/229/EL, mis käsitleb üleeuroopalise tavaraudteesüsteemi allsüsteemi „veerem - müra” koostalitluse tehnilist kirjeldust (16).
(8)
Siiski sisaldavad otsused 2006/860/EÜ, 2008/217/EÜ, 2008/232/EÜ, 2008/284/EÜ ja 2011/229/EL üleminekusätteid, mis hõlmavad eespool nimetatud otsustega kehtetuks tunnistatud otsuste rakendamist seoses nende projektide haldamisega, mis kiideti heaks kehtetuks tunnistatud otsustele lisatud KTK alusel, või seoses selliste olemasolevate liinide uuendamise või ajakohastamise projektidega, mis otsuste 2006/860/EÜ, 2008/217/EÜ, 2008/232/EÜ, 2008/284/EÜ ja 2011/229/EL teatavakstegemise kuupäeval olid väljaarendamise lõppjärgus või hõlmatud kehtiva lepinguga. Seepärast tuleks otsuseid 2002/731/EÜ, 2002/732/EÜ, 2002/733/EÜ, 2002/735/EÜ ja 2006/66/EÜ sellegipoolest vastavalt muuta.
(9)
Direktiivi 2008/57/EÜ artikli 29 lõike 1 kohaselt asutatud komitee leppis 22. ja 23. aprillil 2004 toimunud istungil kokku, et komisjoni otsuses 2002/730/EÜ (17) sätestatud hooldusalane KTK jäetakse välja ja selle sisu kantakse üle teistesse KTKdesse. Seejärel inkorporeeriti otsuse 2002/730/EÜ sisu 2006. aastal avaldatud kiirraudteesüsteemialasesse läbivaadatud KTKsse ning seega tuleks kõnealune otsus selguse huvides kehtetuks tunnistada.
(10)
Käesoleva otsusega ettenähtud meetmed on kooskõlas direktiivi 2008/57/EÜ artikli 29 lõike 1 kohaselt asutatud komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2002/731/EÜ lisa muudetakse vastavalt käesoleva otsuse I lisale.
Artikkel 2
Otsuse 2002/732/EÜ lisa muudetakse vastavalt käesoleva otsuse II lisale.
Artikkel 3
Otsuse 2002/733/EÜ lisa muudetakse vastavalt käesoleva otsuse III lisale.
Artikkel 4
Otsuse 2002/735/EÜ lisa muudetakse vastavalt käesoleva otsuse IV lisale.
Artikkel 5
Otsuse 2006/66/EÜ lisa muudetakse vastavalt käesoleva otsuse V lisale.
Artikkel 6
Otsus 2002/730/EÜ tunnistatakse kehtetuks.
Artikkel 7
Käesolevat otsust kohaldatakse alates 24. jaanuarist 2013.
Artikkel 8
Käesolev otsus on adresseeritud liikmesriikidele.
Brüssel, 23. juuli 2012

EuroVoc Classification:
Level 1: 100158
100154
100144
100155
Level 2: 100237
100239
100244
100261
100176
100238
Level 3: 2181
2015
5442
3641
2494
2090
4539
All Concepts: 1433
3114
3645
4033
4514
5048
5864
848